দেশৰ বিভিন্ন প্ৰান্তৰ বিমান বন্দৰসমূহত বিগত কিছুদিন ধৰি ধাৰাবাহিকভাৱে ধৰা পৰিছে অবৈধ বেহা চক্ৰ। ড্ৰাগছৰ পৰা আৰম্ভ কৰি অবৈধভাৱে সৰবৰাহ কৰা সোণ বা অন্য কোনো সম্পদ তথা জীৱ-জন্তুও কিছুদিন ধৰি দেশৰ বহু বিমানবন্দৰত জব্দ হৈছে।
বিশেষকৈ চেন্নাই বিমানবন্দৰত শেহতীয়াকৈ এনে ঘটনা যথেষ্ট বৃদ্ধি পাছে। বিমানবন্দৰটোত মঙলাৰে পুনৰ শুল্ক বিষয়াসকলে উদ্ধাৰ কৰিছে ২.৮ কিলোগ্ৰাম সোণৰ লগতে অবৈধভাৱে সৰবৰাহ কৰা বিভিন্ন বৈদ্যুতিক সামগ্ৰী।
বুধবাৰে শুল্ক বিভাগে এক বিবৃতি যোগে এই সাফল্যৰ বিষয়ে সদৰী কৰে। বিবৃতিটোত উল্লেখ কৰা মতে গোপন সূত্ৰৰ পৰা লাভ কৰা তথ্যৰ আধাৰত শুল্ক বিষয়াসকলে যোৱা ১১ অক্টোবৰত ডুবাইৰ পৰা অহা তিনিগৰাকী লোকক আটক কৰিছিল।
পৰীক্ষণৰ সময়ত বিভাগীয় বিষয়াসকলে প্ৰতিজন ব্যক্তিৰ পৰা এটাকৈ, মুঠ তিনিটা সোণৰ কটা টুকুৰা উদ্ধাৰ কৰিছিল। তদুপৰি তেওঁলোকৰ পেণ্টৰ পকেটৰ ভিতৰত লুকুৱাই অনা ২৪০ গ্ৰামকৈ ওজনৰ সোণো উদ্ধাৰ কৰে বিভাগে।
ইয়াৰ পাছতে তেওঁলোকৰ বেগৰ পৰীক্ষা কৰাত প্ৰতিটো বেগৰ পৰা ২২ টাকৈ মুঠ ৬৬ টা সোণৰ টুকুৰা উদ্ধাৰ কৰা হৈছিল। মুঠ ২.৬ কিলোগ্ৰাম ওজনৰ এই সোণৰ টুকুৰাসমূহ বিলাসী এপ'ল এয়াৰপডছ্ প্ৰ'ত লুকুৱাই অনা হৈছিল।
এই সোণখিনিৰ উপৰিও ১৪ লাখ টকাৰ বিভিন্ন বৈদ্যুতিক সামগ্ৰীও বেগত উদ্ধাৰ কৰে বিভাগে। জব্দ সোৱা সোণখিনিৰ মূল্য প্ৰায় ১.২৫ কোটি টকা হ'ব বুলি অনুমান কৰা হৈছে।
অবৈধভাৱে সৰবৰাহ কৰা এই সোণ আৰু বৈদ্যুতিক সামগ্ৰী সমূহ বিভাগে শুল্ক আইন, ১৯৬২-ৰ অধীনত জব্দ কৰে। ঘটনা সন্দৰ্ভত অধিক তথ্য লাভৰ বাবে তদন্ত চলাই থকা হৈছে বুলি বিবৃতিটোত উল্লেখ কৰা হৈছে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
